**ඉන්දියානු කොන්සියුලර් ජෙනරල් කාර්යාලය**

**හම්බන්තොට**

**\*\*\*\*\***

**මාධ්‍ය නිකුතුව**

හම්බන්තොට ඉන්දියානු කොන්සුල් ජෙනරල් දිපින් පී.ආර් මහතා සහ ගරු ඌව පළාත් ආණ්ඩුකාරවර ගරු ඒ.ජේ.එම් මුසම්මිල් මහතා අතර හමුවක් 2020 ඔක්තෝබර් 14 වන බදාදා ඌව පළාත් ආණ්ඩුකාර කාර්යාලයේ පැවැත්විය. එහිදී මොණරාගල දිස්ත්‍රික්කය තුළ ඉන්දියාව හා ශ්‍රී ලංකා අතර සම්බන්ධතාවය තවදුරටත් ශක්තිමත් කිරීම පිළිබඳ සුහද සාකච්ඡාවක් පැවැත්වීය.

02 මෙම සාකච්ඡාව අතරතුර ඉන්දීය රජය විසින් මොණරාගල දිස්ත්‍රික්කයේ සිදුකරමින් පවතින සංවර්ධන කටයුතු, ITEC සහයෝගීතාව, සංස්කෘතික කටයුතු යන කරුණු පිළිබඳව වැඩි වශයෙන් අවධානය යොමු කළ අතර එහිදී කොන්සුල් ජෙනරාල්වරයා විසින් 2020 සැප්තැම්බර් 26 දින පැවති අතථ්‍ය ද්විපාර්ශ්වික සමුළුවේදී ඉන්දියාව සහ ශ්‍රී ලංකාව අතර බෞද්ධ සබඳතා වර්ධනය කිරීම සඳහා ඉන්දීය අග්‍රාමාත්‍ය නරේන්ද්‍ර මෝදි විසින් ප්‍රකාශයට පත් කරන ලද ඇමරිකානු ඩොලර් මිලියන 15 ක ප්‍රදානය පිළිබඳවද ආණ්ඩුකාරවරයා දැනුවත් කළේය.

03. කොන්සුල් ජෙනරල්තුමා විසින් මොණරාගල දිස්ත්‍රික්කයේ විවිධ කටයුතු සංවිධානය කිරීම සඳහා ඉන්දියානු කොන්සියුලර් ජෙනරල් කාර්යාලයට දක්වන සහයෝගය පිළිබඳව ඌව පළාත් ආණ්ඩුකාරතුමන් හට සිය ස්තූතිය පුද කළ අතර ආණ්ඩුකාරවරයා විසින් නව කොන්සුල් ජෙනරල්වරයාට සිය ධුර කාලය තුළදී අවශ්‍ය සහයෝගය ලබා දෙන බවද සඳහන් කලේය.